OpenLLM-France/wikimedia huggingface dataset:
# Sukaldaritza liburua/Errezetak/Oilasko kroketak

Errezeta-liburuaren parte.
Oilasko kroketak

## Osagaiak

* Tipulin txiki bat
* 75 g gurin
* 75 g oliba olio birjina
* 250 g irin
* 2,3 l esne
* Arrautza egosi bat, pikatua
* 400 g oilasko papar, hezurrik eta azalik gabe

## Pausuak

1. Irakiten jarriko ditugu lehenik esnea eta oilasko paparrak. 4 minutu irakiten eduki ondoren, sutatik atera eta xukatu egingo ditugu oilasko paparrak. Bexamela egiteko gordeko dugu esne beroa.
2. Kazola batean, olioa eta gurina erantsi eta haien ondotik ipiniko dugu tipulin a, pikatua. Su ezti-eztian utziko dugu guztia ontzen, 20 bat minutuan, tipula gorri xamar eta xamur gelditu arte. Orduantxe erantsiko dugu irina , pixkana-pixkana, euri moduan, zurezko zaliari eragiteari utzi gabe. Pixkana-pixkana erantsiko dugu halaber esnea, pikorrik gabeko bexamel fin mamitsua sor dadin.
3. 12 bat minutuan maneatuko dugu su ezti-eztian saltsa, zapore gordina galdu eta egoki lodi dadin. Bexamela sutatik atera baino minutu batzuk lehenago erantsiko ditugu arrautza egosia eta oilasko papar egosia, ongi pikatuak biak. Paparra eta arrautza xehagailu elektriko batean pikatzen baditugu, are finago geldituko zaizkigu kroketak.
4. Olio pixar batez igurtzitako erretilu batean utziko dugu orea hozten, eta tipula -paperaz estali edo gurinez igurtziko dugu haren gainaldea, azala gogortu ez dadin.
5. Hozkailuan sartu eta ordu batzuetan edukiko dugu orea, kroketak itxuratzen hasi baino lehen.
6. Irinetan, arrautza tan eta ogi birrinduan pasa ondoren, olio bero ugarian frijituko ditugu. Kroketak frijitzerakoan garrantzia handia du olioa oso bero egoteak eta azaleko ogia heze ez egoteak. Behar izanez gero bi aldiz pasako ditugu ogi birrinduan. Gainera, saskian frijitzen baditugu, ez ditugu sekula erdi eginak aterako, egon egingo gara ongi txigortu arte.
7. Kroketak erdi eginik atera eta berriro oliotan sartzen ditugunean, lehertu egiten dira gehienetan.

## Erreferentziak

* ↑ http://pagotxa.eus/errezeta/oilasko-kroketak/
# Sukaldaritza liburua/Errezetak/Oilaskoa baratxuritan

OILASKOA BARATXURITAN
MAHAIKIDEAK: 4

## OSAGAIAK

* Oilaskoa: 1 garbitu eta zati txikietan zatitua.
* Gatza.
* Piperbeltza.
* Oliba olio birjina: 100 ml.
* Baratxuria: 6 xehatua.
* Brandya: Zurrusta motz bat.
* Limoi zukua: 1 iragazia.
* Perrexila: Sorta txiki bat xehatu.

## PRESTAKETA

* Oilasko zatiak gatz eta piperrautsarekin ondu.
* Kazola batean olio berotan sutan jarri.
* Oilaskoak kolorea hartutakoan sua gutxitu eta olio gehiena kendu, ondoren baratxuria gehitu.
* Baratxuriak kolorea hartzen hasten direnean, perrexila gehitu, brandyarekin garreztatu eta limoi zukua bota.
* Dena ongi bateratu su baxuan.

## AHOLKUAK

* Oilasko zatiak ez dira handiak izan behar eta zati guztiak antzekoak tamainan moztuak egotea komeni da.
# Sukaldaritza liburua/Errezetak/Oilasko izter betea

ONDDOZ BETERIKO OILASKO IZTERRA
MAHAIKIDEAK: 4

## OSAGAIAK

* Oilaskoaren atzeko laurdena : 4.
* Oliba olio birjina: 50 ml.
* Tipulina: 1 xehatu.
* Baratxuria: 2 xehatu.
* Onddoa edo perretxiko: 200 g., garbitu eta eskuekin zatituak.
* Perrexila: Sorta txiki 1 xehatu.
* Gatza.
* Piperbeltza.
* Ardo zuria: 5 ml.
* Salda zuria: 200 ml.
* Arto irin findua.

## PRESTAKETAK

* Oilaskoaren atzeko laurdenaren hezurdura jarraituz, eta puntazorrotza labana laguntzaz hezurgabetu.
* Hezurgabetutakoan, labana handiago batekin haragiari barrutik ebaki txikiagoak egin nerbioetan, ahalik eta oilasko xerra zabalena eta karratuena lortzeko.
* Bestalde, kazola zabal batean tipulina olioarekin su ertainean jarri, erdi eginik dagoenean baratxuria, perretxikoak eta perrexila gehitu eta batera goxatu. Gatzarekin ondu eta gorde.
* Oilasko xerra ondu gatz eta piperbeltzarekin.
* Koilara baten laguntzaz, zabaldu gainetik onddoak.
* Bildu oilasko xerra zilindro moduko bat osatuz eta sukaldeko hariarekin lotu.
* Piztu labea 200ºC-tan.
* Labeko erretilu batean oilaskoak ardo zuriarekin busti eta ondu.
* Erre labean 15-20 minutu inguru, oilaskoa barrutik ongi egin arte.
* Behin erretilua labetik kanpo oilaskoa atera, epeltzen utzi eta haria kendu.
* Labeko erretiluan itsatsita dagoena saltsa bihurtzeko berriz, lehenik, koipea kendu eta ondoren haragi saldarekin busti.
* Espatula baten laguntzaz, erretiluan itsatsita dagoena arraskatu, saldarekin nahastuz. Iragazi salda hau kazola txiki batera.
* Ur hotz apur batean disolbatu arto irin findua.
* Hegazti salda irakiten jarri, eta arto irin disolbatua gehitu, hagatxoarekin mugitzen dugun bitartean, saltsa dentsitatea emanez.
* Oilasko izterra bere horretan edo xerra lodietan aurkeztu dezakegu.
* Saltsa horrekin oilasko izter beteak estali.

## AHOLKUAK

* Plater hau beste edozein haragi motarekin presta dezakegu.
* Sukaldeko hariarekin lotzen ez badakigu, txotx batzuk erabil ditzakegu.
* Patata purea, sagar purea, patata panadera, frijitua, patata krema, entsalada, arroza.... izan ditzake hornigaiak
# Sukaldaritza liburua/Errezetak/Olagarro egosia

OLAGARRO EGOSIA
MAHAIKIDEAK: 4.

## OSAGAIAK

* Gatza.
* Olagarro garbitua: 1200 g.
* Erramua: Hosto 1.

## PRESTAKETA

* Olagarroa bezperatik izozkailutik aterako dugu hozkailu batera.
* Kazola bat urez beterik eta gazitua sutan jarriko dugu.
* Ura irakiten hasitakoan, olagarroa burutik helduta uretan sartu-atera egingo dugu hiru aldiz, azkenekoan uretan uzteko.
* Su erdian irakin, olagarroa egosi 18 minutuz.
* Olagarroak uretan bere horretan utzi epeltzen, ondoren erretilu batera atera.

## AHOLKUAK

* Olagarroa egosteko denborak asmatzea ez da erreza, baina zenbat eta gehiago egosi ez da bigunagoa gelditzen.
* Olagarroaren pisuak baldintzatuko du egosteko denborak. 2 kg. ko olagarro minutu pare bat gehiago edukiko dugu.
# Sukaldaritza liburua/Errezetak/Nafarroako zainzuriak onddoz beteak

Errezeta-liburuaren parte. Nafarroako zainzuri ak onddo z beteak

## Osagaiak

* 4 pertsonarentzako osagaiak:
* Dozena eta erdi zain zuri fresko
* 300 g onddo
* Tipulin a
* Litro erdi esne
* 2 koilarakada irin
* Basokada esne gain
* Gatza
* Piperbeltz hautsa
* Azukrea
* Oliba olio birjina

## Pausoak

Lehenik, tipulin a txikitu eta zartagin batean ipini, gatz pitin batekin eta olio zorrotada batekin, su motelean.
Bitartean, onddo ak garbitu, pusketatan zatitu, eta tipulin a dugun zartaginera gehitu. Beste olio zorrotada bat gehitu, eta gatz pitin bat ere bai. Beste 15 minutuz erregosten mantendu.
Bi koilarakada irin gehitu, eta guztia ongi nahastu. Ondoren esnea gehitzen hasi, poliki-poliki. Guztia nahastu. Hala onddo bexamel krematsu bat lortu arte. Garrantzitsua da bexamela oso mehea ez gelditzea.
Zainzuri en prestaketarekin hasteko, lapiko altu bat urez bete, gatza eta koilarakada bat azukre gehitu; irakiten ipini su bizian.
Bitartean, zainzuri ak garbitu, oinaldea moztu eta azal leuna bistan gelditu arte zuritu, zainzuri en punta zuritu gabe. Ura irakiten hastean, zainzuri ak bertara gehitu eta irakiten eduki hamar bat minutuz, zainzuri bakoitzaren lodieraren arabera alda daiteke denbora hori.
Ondoren, zainzuri ak erretilu batera atera eta hozten utzi. Lapikoko ura gorde, geroago pixka bat beharko dugu eta.
Zainzuri ak banan-banan erditik moztu eta onddo bexamelaz bete; guztiekin berdina egin, eta labeko erretilu batean jarri.
Labea berotzen jarri, eta beroa dagoenean, bost minutuz sartu, zainzuri ak ongi berotzeko.
Bitartean lapiko txiki batean, esne gaina irakiten jarri, zainzuri ak egosteko erabili dugun urarekin batera. Pixka bat loditzen denean, erretilua labetik atera eta gainetik bota.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Mugurdi marmelada

MUGURDI MARMELADA ERREZETA
MAHAIKIDEAK: 700 g.

## OSAGAIAK

* Mugurdi pulpa: 500 g.
* Azukrea: 500 g.
* Limoia: 1 zukua.

## PRESTAKETA

* Garbitu fruta guztia eta birrindu.
* Jarri kazola batean azukrearekin batera, eta utzi hozkailuan 12 orduz.
* Su baxuan egosten jarri, ura lurrundu arte.
* Marmelada egina dagoela jakiteko tanta batzuk plater batera bota eta hoztutakoan ongi estaltzen duela ziurtatu.

## AHOLKUAK

* Erabiltzeko garaian pitin bat berotu.
* Ur beroarekin ere arindu daiteke.
* Fruitu mota desberdinekin egin dezakegu.
* Fruitua heldua egotea komeni da.
* Azukre gutxiagoarekin egin badaiteke ere, kasu horretan ez da kontserbatuko denbora luzez.
* Epe luzerako gordetzeko marmelada, ontzietan sartu eta bainu marian urarekin estali eta 15 minutuz esterilizatu.
* Marmelada egosten den bitartean, ur hotzetan bustitako brotxa bat pasa kazolako alboetan hau garbi mantenduz eta karamelurik egin gabe edukiz.
* Nahi izatera, gelatina orriren bat gehitu daiteke, hobeto kontserbatzeko, argiago izateko eta gorputz gehiago izan dezan.
# Sukaldaritza liburua/Errezetak/Muskuilu beteak

MUSKUILU BETEAK
MAHAIKIDEAK: 30 bat muskuilurentzat.

## OSAGAIAK

* Muskuilua: 1 kg ondo garbituak.
* Ardo zuria: 100 ml.
* Ura: 100 ml.
* Oliba olio birjina: 150 ml.
* Tipula: ½ xehatu.
* Piper berde italiarra: 1 xehatu.
* Irina: 150 g.
* Tomate saltsa: 100 ml.
* Esnea: 800 ml. esne beroa.
* Muskuilu salda iragazia: 100 ml.
* Gatza, piperbeltz zuria.
* Arrautza, ogi birrindua: Birrineztatzeko.
* Ekilore olioa: Muskuiluak frijitzeko adina.

## PRESTAKETA

* Muskuiluak garbitu eta ardo zuriarekin lurrunetan ireki. Haragia kendu eta labanarekin xehatu. Bertan gelditutako zukua iragazi eta gorde.
* Kazola bat sutan jarri, olioa tipula eta piper berdearekin, su motelean kozinatuko dugu.
* Jarraian irina gehitu, roux bat osatu eta su motelean 5 minutuz egosi.
* Esnea eta muskuiluaren zukua poliki-poliki gehitzen joan mugitzen dugun bitartean.
* Behin bexamela eginik, tomate saltsa eta muskuilu gorputzak gehitu, 15 minutuz irakiten su motelean, hagatxoarekin eragiteari utzi gabe.
* Gatz eta piperrautsarekin ondu.
* Ontzi batera atera eta hoztu aurretik, epelean, koilara batekin muskuiluak bete. Orain bai utzi hozten.
* Arrautza eta ogi birrinduetan pasa eta frijitu.

## AHOLKUAK

* Gogoratu bexamel guztiak bezala, hagatxoarekin oso gainean egon behar dela.
* Irin zaporea ongi kentzeko 15-20 minutuan egosi behar dira.
# Sukaldaritza liburua/Errezetak/Nafarroako pikillo piperrak bakailaoz beteak

Errezeta-liburuaren parte. Nafarroako pikillo piperrak bakailaoz beteak

## Osagaiak

* 20 piper gorri.
* 200 g bakailao.
* Tipula bat.
* 2 baratxuri ale.
* Oliba olio birjina.
* Gurina.
* 4 koilarakada irin.
* 3/4 litro baserriko esne.
* Etxeko tomate saltsa.
* Gatza.

## Pausoak

Errezeta hau bi egunetan egingo dugu. Lehenengo egunean, tipula zuritu, zati txikitan moztu, eta lapiko batean berotzen jarri, oliba olio zorrotada batekin eta gurin koilarakada batekin. Erregosi 20 bat minutuz. 4 koilarakada irin gehitu, nahastu, eta pixka bat egosten eduki ondoren, esnea gehituz joan poliki-poliki, guztia bukatu arte —esnea aurrez beroa badago, hobe—. Ondo nahastu, eta bexamel krematsu bat lortuko dugu. Bakailaoa xehatu, eta, bost minutuz, zartagin batean eduki oliba olio zorrotada batekin, su oso motelean, taparekin estalita. Ondoren, bexamela dugun lapikora gehitu. Bexamela hurrengo egunera arte hozkailuan gorde.
Gaurko errezetarako erabiliko ditugun pikillo piperrak freskoak eta aurrez etxean erretakoak dira, garai honetan baitaude sasoirik onenean. Dena den, kontserbakoekin ere goxoa aterako zaizue. Beraz, piperrak hartu, eta banan-banan bakailao masaz bete, koilara txiki baten laguntzaz.
Labeko erretiluan jarri bata bestearen ondoan, eta oliba olio zorrotada fin bat bota gainetik. Labea 160 graduan berotzen jarri, eta ondo beroa dagoenean, sartu piperrekin erretilua.
Bost edo zazpi minutu inguruz bertan eduki, eta ateratzean, prest ditugu mahaira zerbitzatu eta jateko. Plateretan jartzean, gainetik etxeko tomate saltsa beroaz busti ditzakegu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/14
# Sukaldaritza liburua/Errezetak/Muskuilu goxatuak

Errezeta-liburuaren parte. Muskuilu goxatuak
Gaur erabiliko ditudan muskuiluak Bretainiakoak dira. Horien berezitasuna da oso txikiak direla, baina erabat mamiz beteak egoten dira, eta zapore fina dute.

## Pausoak

1 Lehenik, tipulin a xehe-xehe moztu, eta oliba olio pixka batekin, zartagin batean 15 minutuz erregosi.
2 Ondoren, baratxuri a xaflatan moztuta gehitu, baita pipermina ere, pusketatan moztuta. Gatz pitin bat gehitu. Bi minutuz gehiago erregosi, eta gerorako gorde.
3 Lapiko handi batean, txakolin zurrusta bat bota eta irakiten ipini. Bitartean, muskuiluak garbitu. Jarraian muskuiluak txakolina dugun lapikora bota, eta tapa bat jarri. Bi minutuz mantendu, nahikoa izango da guztiak ireki daitezen.
4 Jarraian, muskuiluak bertatik atera. Lapikoan salda gelditu dela ikusiko duzue. Sua indar bizian jarri, eta esne gain zurrusta bat gehituko diogu, baita aurrez erregosi ditugun tipulin eta baratxuri ak ere.
5 Saltsa loditzen den bitartean, muskuiluak txukun jarri plater edo erretilu batean, argazkian ikusten den bezala. Hau da, haragia duten aldeko maskorra mantenduz bakarrik. Saltsak gorputza hartzen duenean, perrexil xehatua gehitu, eta saltsaz muskuilu guztiak ongi busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Muskuiluak baratxuria eta perrexilarekin

MUSKUILUAK BARATXURI ETA PERREXILAREKIN
MAHAIKIDEAK: 4

## OSAGAIAK

* Muskuiluak: 2 kg.
* Ardo zuria: 150 ml.
* Ura: 200 ml.
* Oliba olio birjina: 150 ml.
* Baratxuria: 4 xehatu.
* Perrexila: Sorta txiki 1 xehatu.

## PRESTAKETA

* Labana baten laguntzaz garbitu muskuiluak, banan-banan, oskolean itsatsita daudenak arraskatuz eta ileak kenduz, uretan ongi pasa.
* Kazola altu baten azpian, jarri ura eta ardo zuria.
* Sartu bertan muskuiluak, tapa bat jarri eta sua piztu.
* Ura irakiten hasitakoan, utzi minutu inguruan muskuilu guztiak ireki arte.
* Bertatik atera eta bi oskoletatik kendu haragia ez duena; haragia dutenak, berriz, jarri erretilu baten gainean zabalduta.
* Muskuilu salda iragazki fin batetik pasa eta gorde.
* Zartagin batean jarri olioa eta baratxuria eta perrexila eta su ertainean jarri.
* Baratxuria kolore pitin bat hartzen hasitakoan, gehitu muskuiluen gainetik saldarekin batera.
* Erretiluan bildutako saltsa katilu batean nahasi eta koilara batekin muskuiluen gainetik zabaldu jan aurretik.

## AHOLKUAK

* Kontu eduki muskuiluak gehiegi egosi gabe, ze haragia azkar lehortzen, murrizten eta zailtzen da.
# Sukaldaritza liburua/Errezetak/Muskuiluak lurrunetan

MUSKUILUAK LURRUNETAN
MAHAIKIDEAK: 4

## OSAGAIAK

* Muskuiluak: 1600 g.
* Ardo zuria: 150 ml.
* Ura: 150 ml.

## PRESTAKETA

* Labana baten laguntzaz garbitu muskuiluak, banan banan, oskolean itsatsita daudenak arraskatuz eta ileak kenduz, garbitu uretan.
* Kazola altu baten azpian, jarri ura eta ardo zuria.
* Sartu bertan muskuiluak; tapa bat jarri eta sua piztu.
* Ura irakiten hasitakoan, utzi minutu inguruan muskuilu guztiak ireki arte.
* Bertatik atera eta jan.

## AHOLKUAK

* Kontu eduki muskuiluak gehiegi egosi gabe, haragia azkar lehortzen eta zailtzen da eta.
* Tomate saltsa, piper saltsa edo saltsa berdea batekin lagundu daitezke. Saltsa hauek normalean piperrauts minarekin lagunduak prestatzen dira.
# Sukaldaritza liburua/Errezetak/Muskuiluak tomatean

MUSKUILUAK TOMATETAN
MAHAIKIDEAK: 4

## OSAGAIAK

* Muskuiluak : 2 kg.
* Ardo zuria: 150 ml.
* Ura: 150 ml.
* Oliba olio birjina: 75 ml.
* Tipulina: 1 xehatu.
* Piperrin lehorra: Xerra 1.
* Baratxuria: 3 xehatu.
* Tomate birrindua: 400 ml.

## PRESTAKETAK

* Labana baten laguntzaz garbitu muskuiluak, banan-banan, oskolean itsatsita daudenak arraskatuz eta ileak kenduz, uretan ongi pasa.
* Kazola altu baten azpian, jarri ura eta ardo zuria.
* Sartu bertan muskuiluak, tapa bat jarri eta sua piztu.
* Ura irakiten hasitakoan, utzi minutu inguruan muskuilu guztiak ireki arte.
* Bertatik atera eta bi oskoletatik kendu haragia ez duena; haragia dutenak, berriz, jarri erretilu baten gainean zabalduta.
* Muskuilu salda iragazki fin batetik pasa eta gorde.
* Bestetik, kazola batean olioa jarri tipulinarekin eta pipermin puntarekin erregosten; hau erdi eginik dagoenean, baratxuriak gehitu.
* Barazkia gorritzen hasitakoan, tomate birrindua eta muskuilu salda gehitu eta batera su baxuan kozinatu 20 minutu inguruan.
* Ondu saltsa eta muskuiluaren haragiaren gainetik gehitu.

## AHOLKUAK

* Kontu eduki muskuiluak gehiegi egosi gabe, ze haragia azkar lehortzen, murrizten eta zailtzen da.
# Sukaldaritza liburua/Errezetak/Muskuilu krema

MUSKUILU KREMA
MAHAIKIDEAK: 6.

## OSAGAIAK

* Muskuilu: Garbiak 500 g.
* Gurina: 70 g.
* Tipula: 1 dadotan.
* Porruaren zuria: 1 dadotan.
* Azenario: 1 dadotan.
* Ardo zuria: 50 ml.
* Patata: 2 dadotan.
* Esne gaina: 100 ml.
* Azafraia: 2 hari.
* Gorringo: 2.
* Gatza.
* Piperbeltza.

## PRESTAKETA

* Egosi muskuiluak; salda iragazki fin batetik pasa eta gorde.
* Kazola batean jarri gurina, tipula, azenarioa eta porrua: erregosi.
* Ardo zuria lehenik eta murriztu ondoren muskuiluen salda gehitu.
* Erantsi patatak eta utzi egosten 25 minutuz.
* Azken 5 minutuan gehitu esne gaina eta azafraia.
* Pasa irabiagailutik edo purea egiteko gailutik eta txino iragazkitik.
* Krema fin bat lortu ondoren eta sutatik kanpo gorringoak gehitu, hagatxoarekin nahasten dugun bitartean.
* Gehitu muskuilu haragi xehatua lagungarri moduan.
* Amaitzeko ondu gatz eta piperrautsarekin.

## AHOLKUAK

* Momentuan jatea komeni da, hau egin ezean, maria bainu batean berotu beharko dugu.
* Esne gaina duenez, prestatu ondoren ezin da denbora luzean eduki, azkar galtzen baita.
# Sukaldaritza liburua/Errezetak/Nafarroako zainzuriak bakailao kokotxekin

Errezeta-liburuaren parte.

## Osagaiak

4 LAGUNENTZAT
* Dozena bat zainzuri fresko.
* Kokotxak, 600 g.
* 3 baratxuri ale.
* Gatza.
* Azukre koilarakada bat.
* Oliba olio birjina.

## Pausoak

1 Garaian garaiko produktua aukeratu dugu gaurko errezetarako. Zainzuri ak erosterakoan eta kozinatzen hasterakoan, produktuaren freskotasunari erreparatu behar diogu, baita zainzuri aren lodierari ere. Hatz lodiaren tamainakoak dira zainzuri politenak.
2 Kozinatzen hasterakoan, zainzuri aren behealdean —zuztarraldean— bost bat zentimetroko pusketa moztuko dugu. Ondoren, erditik behera ongi zurituko dugu, zainzuri a patata k zuritzeko tresnarekin. Lan hori ondo egitea komeni da, jaterakoan haritxoak nabarituko baititugu bestela. Ondo garbitu.
3 Urez beteriko lapiko handi bat jarri sutan berotzen, gatz eta azukre pixka batekin. Irakiten hastean, bota zainzuri ak bertara, eta eduki 15 bat minutuz irakiten. Sua itzali, eta bertan utziko ditugu, hoztu bitartean; gutxi gorabehera, pare bat orduz. Momentuan jan nahi baditugu, ordea, beste 10 bat minutuz luzatu beharko dugu irakin denbora.
4 Beste lapiko batean, gehitu aurrez xehaturiko baratxuri aleak, eta bota oliba olio zorrotada eder bat. Su motelean jarri, eta, baratxuri ak dantzan hasten direnean, bakailao kokotxak gehitu, baita gatz pittin bat ere. 3 edo 4 minutuz erregosi. Ondoren, sua itzali, eta tapa batez estali.
15 minutu pasatu ondoren, egosiak ditugun zainzuri en lapikotik hiru ur koilarakada gehitu, eta, lapikoarekin mugimendu zirkularrak eginez, bakailao pil-pila lortuko dugu. Lapikoa berriro berotzen jarri. Bitartean, zainzuri ak moztu, eta puntak plater batean zutik ipini, argazkian ikusten den modura. Kokotxak ere platerean jarri, eta gehitu saltsa pixka bat. On egin!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/4
# Sukaldaritza liburua/Errezetak/Haragi ragouta

HARAGI RAGOUTA
MAHAIKIDEAK: 8

## OSAGAIAK

* Zangarra edo gisatzeko beste haragi bat: 2 kg Koiperik gabe, karratu handitan.
* Gatza.
* Piperbletz.
* Irina.
* Oliba olio birjina: 75ml.
* Baratxuria: 2 xerratu.
* Tipula: 2 dadotan.
* Azenarioa: 1 dadotan.
* Pipermorro gorria: 1 dadotan.
* Ardo zuria: 150 ml.
* Tomate saltsa lodia: 150 ml.
* Ilar egosiak: 150 g.
* Patata gorrituak: 300 g.
* Barrengorri salteatu: 150 g.

## PRESTAKETA

* Haragiari gatza eta piperbeltza eman eta irinarekin estali.
* Zartagin batean oliba olioarekin frijitzen jarri, bero dagoenean haragi zatiak frijitu ondoren xukatu eta gorde.
* Kazola batean eta frijitzeko erabilitako olio pitin batekin baratxuriak jarri, gorritzen hasitakoan gehitu tipula, azenarioa eta piper gorria.
* Elkarrekin erregosi gorritu arte, sartu haragia bertara eta busti ardo zuriarekin lehenik, hau murriztutakoan berriz, tomate saltsa gehitu.
* Kozinatu minutu batzuetan horrela, eta ur pitin batekin estali haragia.
* Kozinatu su txikian haragia, ongi bigundu arte.
* Amaitzeko ilar, patata eta txanpiñoi lagungarriak bateratu, pitin bat elkarrekin irakin ondu eta zerbitzatu.

## AHOLKUAK

* Presio eltzea erabil genezake denbora aurrezteko.
* Zapore bortitzagoak nahi izanez gero, ardo beltza aukeratuko dugu.
# Sukaldaritza liburua/Errezetak/Haragi egosiz eta txanpinoiz beteriko piperrak

Errezeta-liburuaren parte. Haragi egosiz eta txanpinoiz beteriko piperrak

## Osagaiak

4 pertsonarentzako osagaiak:
* 300 gramo zangar.
* 250 gramo txanpinoi.
* 24 pikillo piper.
* Oliba olio a.
Bexamelerako:
* Litro erdi esne.
* Bi koilarakada irin.
* Gurina.
* Oliba olio zorrotada bat.
* Tipula .
* Gatza.

## Pausoak

Lehenik, txanpinoiak garbitu eta laukitxoetan moztu. Zartagin zabal batean, olio zorrotada baten laguntzaz, pare bat minutuz frijitu. Gatz pitin bat ere gehitu.
Ondoren, zartagina sutatik kendu, eta bertara gehitu zangar egosia —aurrez egosia—, puska txikietan banatua. Zangarra aurreko egun batean saldatarako erabilitako haragia izan daiteke, askotan ez baitakigu haragi hori nola aprobetxatu.
Bexamela prestatzeko, tipula zuritu, eta moztu pusketa ahalik eta txikienetan. Lapiko batean olio zorrotada bat bota, eta su ertainean jarri, gatz pitin batekin. 15 bat minutuz erregosi.
Gero, koilarakada bat gurin bota, eta hori urtzean, bi koilarakada bete irin. Ongi nahastu dena, eta litro erdi esne gehituz joan, gutxinaka. Bexamel krematsu bat lortu arte nahasiz joan, 10 bat minutuz.
Bexamela haragi eta txanpinoiak ditugun zartaginera bota, eta osagai guztiak ongi nahastu. Erretilu batera pasa, eta bost bat orduz bertan hozten utzi.
Pikillo piperrak ongi zabaldu, gatz pitin bat bota, eta, koilara txiki baten laguntzaz, piperrak banan-banan bete haragi eta txanpinoizko bexamelarekin.
Labeko erretiluan jarriz joan piper guztiak, eta, bukatzean, oliba olio zorrotada fin bat bota, eta 10 bat minutuz labean berotu.Labetik atera eta mahaira zerbitzatzea besterik ez da falta. Tomate saltsaz goxa dezakegu platera; bestela, oso ongi doakio haragi saltsaz eginiko saltsa fin bat.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Haragi enpanadilla

HARAGI ENPANADILLA

## OSAGAIAK

Orea egiteko osagaiak
* Indar erdiko irin zuria: 300 g.
* Gurina: 100 g.
* Ura: 260 g.
* Gatza: Pitin bat.
Betegaia egiteko osagaiak
* Oliba olio birjina: 50 m.
* Tipula: 1 xehatu.
* Piper berde italiarra: Erdia xehatu.
* Haragi birrindua: 100 g.
* Tomate saltsa: 50 ml.
* Arrautza egosia: 1.
* Gatza.

## PRESTAKETA

* Kazola batean gurina eta ura sutan jarri.
* Urturik dugunean epeltzen utzi eta gehitu irina eta gatza.
* Nahasi espatula batekin ongi bateratu bitartean utzi zapi busti batekin bere horretan 15 minutu.
* Zartagin batean jarri olioa, tipula eta piper berdea sutan, gorritzen hasitakoan gehitu haragi birrindua eta sardexka batekin zapaltzen dugun bitartean erregosi.
* Gehitu tomatea eta eduki beste 5 minutuz dena ongi bateratzen.
* Ondu, gatz eta piper hautsarekin.
* Orea arrabola eta irin apur baten laguntzaz zabaldu.
* Molde txiki edo baso borobil baten laguntzaz moztu aurrez zabaldu dugun orea errazioetan.
* Jarri horien erdian koilara batekin betegarria.
* Margotu ur pitin batekin alboak.
* Orearen erdiarekin estali beste erdia eta behatzen edo sardexka baten laguntzaz zapaldu izkin guztia.
* Olio ugari duen zartagin batean frijitu eta ongi xurgatu olioa.

## AHOLKUAK

* Frijitu beharrean labean ere egin daitezke, modu honetan olio gutxiago izango du.
* Tomate frijituarekin zerbitzatzea ohiko da.
* Enpanadillak mota desberdinak presta litezke, bestelako betegaia edo fartsak erabiliz.
* Betegaiak lehorrak egon behar du, hezetasuna kanpora atera ez dadin.